**ROKIŠKIO RAJONO SAVIVALDYBĖS ADMINISTRACIJA**

TVIRTINU

Rokiškio rajono savivaldybės administracijos direktorius

(Parašas)

Andrius Burnickas

(Data)

**ADMINISTRACINĖS PASLAUGOS TEIKIMO APRAŠYMAS**

| **Eil. Nr.** | **Pavadinimas** | **Aprašymo turinys** |
| --- | --- | --- |
| 1. | Administracinės paslaugos pavadinimas | Asmenų (šeimų), turinčių teisę į paramą būstui išsinuomoti įrašymas į sąrašą. |
| 2. | Administracinės paslaugos apibūdinimas | Asmenys ir šeimos, turinčių teisę į paramą būstui išsinuomoti, sąrašus įrašomi, jei:   1. duomenys apie jų gyvenamąją vietą Savivaldybės teritorijoje yra įrašyti į Lietuvos Respublikos gyventojų registrą; 2. gyventojų turto deklaravimo įstatyme nustatyta tvarka deklaravo turtą ir gautas pajamas. Deklaruoto turto vertė ir pajamos, kurios, vadovaujantis Piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas,neviršija nustatytų pajamų ir turto dydžių; 3. jeigu neturi Lietuvos Respublikos teritorijoje nuosavybės (bendrosios nuosavybės) teise būsto arba nuosavybės (bendrosios nuosavybės) teise turimas būstas, Nekilnojamojo turto kadastro duomenimis, yra fiziškai nusidėvėjęs daugiau kaip 60 procentų, arba nuosavybės (bendrosios nuosavybės) teise turimo būsto naudingasis plotas, tenkantis vienam asmeniui ar šeimos nariui, yra mažesnis kaip 10 kvadratinių metrų arba yra mažesnis kaip 14 kvadratinių metrų, jeigu šeimoje yra neįgalusis arba asmuo, sergantis lėtinės ligos, įrašytos į Vyriausybės ar jos įgaliotos institucijos patvirtintą sąrašą, sunkia forma. 4. Teisę į paramą būstui išsinuomoti turi asmenys ir šeimos, jeigu jų deklaruoto turto vertė ir pajamos, kurios, vadovaujantis Piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas,neviršija Paramos būstui įsigyti ar išsinuomoti įstatymo 11 straipsnyje numatytų dydžių. |
| 3. | Teisės aktai, reguliuojantys administracinės paslaugos teikimą | 1. Lietuvos Respublikos paramos būstui įsigyti ar išsinuomoti įstatymas. 2. Prašymų suteikti paramą būstui išsigyti ar išsinuomoti nagrinėjimo tvarkos aprašas patvirtintas Lietuvos Respublikos socialinės apsaugos ir darbo ministro 2015 m. balandžio 10 d. įsakymu Nr. A1-195, 2019 m.  rugsėjo 24 d. įsakymo Nr. A1-551 redakcija) 3. [Lietuvos Respublikos gyventojų turto deklaravimo įstatymas](http://www3.lrs.lt/pls/inter3/dokpaieska.showdoc_l?p_id=384205&p_query=&p_tr2=) 1996 m. gegužės 16 d. Nr. I-1338, redakcija nuo 2021-07-01. 4. 2019 m. spalio 25 d. Rokiškio rajono tarybos   sprendimas Nr. TS- 221 ,,Dėl Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo patvirtinimo“ (Dalinis pakeitimas 2020 m. liepos 31 d. Nr. TS-206, 2020 m. liepos 31 d. Nr. TS-206). |
|  | Informacija ir dokumentai, kuriuos turi pateikti asmuo | 1. [Prašymas](http://www.pasvalys.lt/download/7111/prasymas_busto_sarasas.doc);  2. valstybės įmonės Registrų centro Nekilnojamojo turto registro centrinio duomenų banko išrašą apie nuosavybės teise turimą ir (ar) turėtą būstą;  3. turto (įskaitant gautas pajamas) deklaraciją;  4. dokumentus, patvirtinančius, kad motina arba tėvas, globėjas (rūpintojas) vieni augina vaiką (-us) ir (ar) vaiką (-us), kuriam (-iems) nustatyta nuolatinė globa (rūpyba) (ištuokos, mirties faktą patvirtinančius dokumentus ar kitus dokumentus);  5. įsiteisėjusį teismo sprendimą dėl nuolatinės globos (rūpybos) nustatymo;  6. atstovavimą patvirtinantį dokumentą;  7. rekonstruojant nuosavybės teise turimą būstą, taip pat rekonstruojant nuosavybės teise turimą būstą, pritaikant jį neįgaliųjų poreikiams, – projektuotojo išvadą, kad nuosavybės teise turimas (turėtas) būstas yra (buvo) netinkamas gyventi arba nepritaikytas neįgaliųjų poreikiams;  8. mokymo įstaigos pažymą apie į šeimos sudėtį įskaitomus asmenis, kurie yra  nesusituokę ir savo vaikų neauginantys pilnamečiai vaikai iki 24 metų ir (ar) pilnamečiai vaikai iki 24 metų, kuriems iki pilnametystės buvo nustatyta rūpyba ir kurie mokosi bendrojo ugdymo mokyklose, profesinio mokymo įstaigose, aukštosiose mokyklose, bendrojo ugdymo mokyklas ar profesinio mokymo įstaigas baigę pilnamečiai vaikai ir (ar) pilnamečiai vaikai, kuriems iki pilnametystės buvo nustatyta rūpyba, nuo bendrojo ugdymo mokyklų ar profesinio mokymo įstaigų baigimo dienos iki tų pačių metų rugsėjo 1 dienos;  9. kitus dokumentus, įrodančius asmenų teisę į paramą būstui įsigyti ar išsinuomoti.  Jei papildomi dokumentai arba dalis jų nepateikiami kartu su prašymu, asmenys turi juos pateikti per mėnesį nuo prašymo pateikimo dienos. Jeigu dokumentus ir (ar) duomenis, kurių reikia nustatant teisę į paramą būstui įsigyti ar išsinuomoti, savivaldybės administracija pagal prašymą ir (ar) duomenų teikimo sutartis gauna iš valstybės ir (ar) savivaldybės institucijų, įstaigų, įmonių ir organizacijų, asmenys šių dokumentų ir (ar) duomenų pateikti neprivalo. |
| 5. | Informacija ir dokumentai, kuriuos turi gauti institucija (prašymą nagrinėjantis tarnautojas) | Savivaldybės vykdomoji institucija, prieš įrašant į asmenų ir šeimų, turinčių teisę būstui išsinuomoti sąrašą, privalo patikrinti pateiktą informaciją ir duomenis. |
| 6. | Administracinės paslaugos teikėjas | Turto valdymo ir ūkio skyriaus vyriausioji specialistė  Kristina Kavoliūnienė  Tel. 8 652 92305  el.p. [k.kavoliuniene@post.rokiskis.lt](mailto:k.kavoliuniene@post.rokiskis.lt) |
| 7. | Administracinės paslaugos vadovas | Violeta Bieliūnaitė–Vanagienė,  Turto valdymo ir ūkio skyriaus vedėja  tel. (8 458) 52 306,  el. p. [v.vanagiene@post.rokiskis.lt](mailto:v.vanagiene@post.rokiskis.lt) |
| 8. | Administracinės paslaugos suteikimo trukmė | 5 darbo dienos |
| 9. | Administracinės paslaugos suteikimo kaina (jei paslauga teikiama atlygintinai) | Paslauga teikiama neatlygintinai |
| 10. | Prašymo forma, pildymo pavyzdys ir prašymo turinys | Interneto svetainėje www.rokiskis.lt paslaugos gavėjas gali atsisiųsti prašymo formą ir ją užpildyti.  Prašymą galima užpildyti ir Rokiškio rajono savivaldybės administracijoje. |
| 11 | Paslaugos teikėjo veiksmų (neveikimo) apskundimo tvarka | Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka. |

\_\_\_\_\_\_\_\_\_

# Veiksmų atliekamų teikiant administracines paslaugas sekos schema

Asmuo

Administracijos direktorius ar jo įgaliotas tarnautojas

Paslaugos vadovas

Paslaugos teikėjas

Paslaugos vadovas

Institucijos, nepavaldžios Rokiškio rajono savivaldybei, iš kurių gaunama informacija ir dokumentai

Rokiškio rajono savivaldybės administracijos padaliniai, iš kurių gaunama informacija ir dokumentai